|  |  |
| --- | --- |
| **Naziv obveznika:** | Muzej grada Šibenika |
| **Broj RKP-a:**  | 33771 |
| **Sjedište obveznika:**  | Šibenik |
| **Matični broj:**  | 3019594 |
| **Adresa sjedišta obveznika:**  | Gradska vrata 3 |
| **OIB:**  | 35703758632 |
| **Pravno ustrojbeni oblik:** | 30 - Ustanova |
| **Razina:** | 21 - Proračunski korisnik proračuna JLP(R)S |
| **Razdjel:**  | **-** |
| **Funkcijska oznaka:** | 0820 Službe kulture |
| **Šifra djelatnosti: prema NKD-u 2007:** | 9102 |
| **Šifra županije:**  | 15 – Šibensko-kninska županija |
| **Šifra općine/grada:**  | 444 – Grad Šibenik |
| **Odgovorna osoba:**  | mr. sc. Željko Krnčević, ravnatelj |
|  |  |

**OBRAZLOŽENJE**

**FINANCIJSKOG PLANA MUZEJA GRADA ŠIBENIKA ZA 2023. GODINU I PROJEKCIJA ZA 2024. I 2025. GODINU**

Prema Zakonu o proračunu (Nar. nov., br. 144/21.), Pravilniku o proračunskim klasifikacijama (Nar. nov., br. 26/10., 120/13. i 01/20.), Pravilniku o proračunskom računovodstvu i Računskom planu (Nar. nov., br. 124/14., 115/15., 87/16., 3/18., 126/19. i 108/20.) i Uputi za izradu Proračuna Grada Šibenika i financijskih planova za razdoblje 2023. – 2025., od 03. listopada 2022. godine (KLASA: 400-01/22-01/06, URBROJ: 2182-01-06-22-1).

Sažetak djelokruga rada proračunskog korisnika

Muzej grada Šibenika (u daljnjem tekstu: Muzej) je pravna osoba, osnovana kao javna ustanova u kulturi za trajno obavljanje muzejske djelatnost od javnog interesa u svrhu proučavanja, obrazovanja i uživanja u materijalnoj i nematerijalnoj baštini čovječanstva i njegova okoliša, u službi društva i njegova kulturnog i gospodarskog razvitka, otvorena za javnost.

Muzej je povezan u Sustav muzeja Republike Hrvatske radi primjene jedinstvenog stručnog pristupa obavljanju muzejske djelatnosti. Osnivač Muzeja je Grad Šibenik. Muzej ima status proračunskog korisnika te kao takav financijsko poslovanje i računovodstvo vodi u skladu s propisima za proračunske korisnike jedinica lokalne i područne (regionalne) samouprave.

Djelatnosti Muzeja jesu: prikupljanje muzejske građe i muzejske dokumentacije sukladno svojoj misiji i politici sakupljanja; čuvanje muzejskih predmeta u odgovarajućim uvjetima; zaštita cjelokupne muzejske građe, muzejske dokumentacije, baštinskih lokaliteta i nalazišta u svrhu obrazovanja, proučavanja i uživanja u skladu s propisima o zaštiti i očuvanju kulturnih dobara; vođenje propisane dokumentacije o muzejskim predmetima, zbirkama i aktivnostima muzeja; organiziranje stalnih i povremenih izložbi te stručno vođenje; provođenje istraživanja; izdavačka djelatnost; organiziranje predavanja, konferencija i stručnih skupova, edukativnih aktivnosti i radionica; podržavanje i organiziranje umjetničkih i kulturnih događanja u okviru svog djelokruga; obavljanje poslova upravljanja muzejskim zbirkama od strane stručnih djelatnika sukladno standardima; omogućavanje dostupnosti zbirki u obrazovne, stručne i znanstvene svrhe; provođenje digitalizacije muzejske građe, obavljanje revizije muzejske građe; obavljanje procjene povijesne, znanstvene, umjetničke i tržišne vrijednosti muzejske građe za potrebe upravljanja imovinom, za osiguranje i otkup; izrada stručnih mišljenja, vještačenja i elaborata o muzejskom predmetu, građi, zbirci o kojoj skrbi i drugim kulturnim dobrima; organiziranje izrade i prodaje suvenira i predmeta te izdavanje i prodaja publikacija tematski vezanih uz fundus i program muzeja te obavljanje i drugih djelatnosti sukladno Zakonu o muzejima.

Ustrojstvo i upravljanje Muzejom uređeno je Statutom Muzeja. Tijela Muzeja su ravnatelj, upravno vijeće i stručno vijeće. Ravnatelj upravlja Muzejom te predstavlja i zastupa Muzej u pravnom prometu i pred tijelima javne vlasti. Upravno vijeće usvaja program rada i razvitka na prijedlog ravnatelja i uz pribavljeno mišljenje stručnog vijeća; usvaja financijski plan, financijski izvještaj, izvještaj o izvršenju financijskog plana te izvješće o izvršenju programa rada i razvitka Muzeja; donosi Statut uz prethodnu suglasnost osnivača te druge akte sukladno Statutu. Stručno vijeće, sačinjeno od stručnih muzejskih djelatnika, raspravlja o stručnim pitanjima rada Muzeja, razmatra i predlaže programe rada, izvješća o radu i daje mišljenja i prijedloge u vezi s razvojem djelatnosti. Radi obavljanja muzejske djelatnosti te poslovanja Muzeja kao ustanove u pravnom i ekonomskom smislu, Muzej je ustrojen u odjele i službe: Arheološki odjel, Odjel dokumentacije, Etnografski odjel, Konzervatorsko-restauratorski odjel, Kulturno-povijesni odjel, Odjel novije povijesti, Službu općih poslova i Financijsko-računovodstvenu službu. Ukupno je zaposlen 21 djelatnik.

Obrazloženje općeg dijela financijskog plana Muzeja

Ukupni prihodi i rashodi Muzeja za 2023. godinu planirani su u visini povećanih limita iz općih prihoda i primitaka te realne procjene očekivanih prihoda od pomoći, ostalih prihoda za posebne namjene i vlastitih prihoda.

U odnosu na ukupne prihode planirane za 2022. godinu, planirani ukupni prihodi za 2023. godinu viši su za 43.787 EUR. Razlika se odnosi na povećane limite iz općih prihoda i primitaka te za pokriće planiranog manjka prihoda poslovanja 2022. godine, definiranog temeljem procjene.

Plan prihoda i rashoda za 2024. i 2025. godinu niži je od plana za 2023. godinu za iznos povećanog limita iz općih prihoda i primitaka; za iznos koji je potreban za pokriće planiranog manjka prihoda poslovanja iz 2022. godine te za izdatke za financijsku imovinu zbog završetka otplate leasinga.

Ukupni rashodi Muzeja za 2023. godinu viši su od ukupnih rashoda planiranih za 2022. godinu za 55.240 EUR. Razlika se odnosi na već spomenuti povećani limit iz općih prihoda i primitaka za povećanje rashoda za zaposlene te za program Zaštita kulturno povijesne baštine.

Iznos planiranog manjka prihoda za 2023. godinu u iznosu od 17.878 EUR definiran je procjenom, temeljem podataka poslovanja iz 2022. godine, a najvećim dijelom odnosi se na očekivano stanje nepodmirenih obveza na kraju izvještajnog razdoblja umanjenog za potraživanja za prihode poslovanja. Pokriće navedenog manjka prihoda planira se iz tekućeg viška prihoda za naredno razdoblje.

Pregled izvora financiranja financijskog plana Muzeja

Financijski plan Muzeja za 2023. godinu izrađen je uravnoteženjem prihoda i rashoda te iznosi 671.605 EUR.

Ukupni prijedlog plana rashoda i izdataka iz sljedećih izvora: opći prihodi i primitaka 560.650 EUR (rashodi bez izdataka iznose 560.026 EUR); pomoći iz proračuna 94.895 EUR; ostali prihodi za posebne namjene 3.318 EUR te vlastiti prihodi 12.742 EUR..

Obrazloženje programa i aktivnosti

Muzej, kao dio kulturne infrastrukture Grada Šibenika, kroz planirane programe provodi aktivnosti koje su usmjerene na očuvanje, zaštitu, unaprjeđenje i prezentaciju kulturno-povijesne baštine te na podizanje svijesti o njihovoj važnosti i značenju za lokalnu zajednicu. Muzej unutar svoje zajednice ima važnu ulogu i utjecaj na popularizaciju različitih vrsta umjetnosti među građanima svih skupina. Muzej kao regionalna muzejska baštinska ustanova doprinosi razvoju suvremenog društva, ističući spoznaje o Šibeniku i šibenskom kraju na zanimljiv i atraktivan način privlačan lokalnom stanovništvu, ali i široj društvenoj zajednici. Misija Muzeja je sakupljanje, istraživanje, očuvanje, zaštita, prezentacija i interpretacija lokalnog identiteta, povijesti, kulture, umjetnosti i tradicijske baštine šibenskog područja na dobrobit šire javnosti, obrazovanja svih dobnih skupina društva i održivo korištenje kulturne baštine. Muzej posjeduje bogati muzejski fundus od 130.965 predmeta (inventariziranih 72.126), sistematiziran u 45 zbirki, koje se čuvaju u 3 zgrade u povijesnoj jezgri Šibenika. Dio muzejskog fundusa prezentira se javnosti kroz stalni postav, različite povremene tematske izložbe i događanja.

Planirane programe Muzejske djelatnosti Muzeja čine Redovna djelatnost i Zaštita kulturno povijesne baštine, te aktivnosti i projekti u okviru programa Zaštita kulturno povijesne baštine: Zaštita kulturno povijesne baštine, Stalni postav Muzeja, Muzejsko-galerijska djelatnost, Arheološki lokaliteti te Muzejsko izdavaštvo. Navedenim aktivnostima povećat će se mogućnost za ostvarenje dodatnih vlastitih prihoda koji direktno postaju nova vrijednost za muzejsku djelatnost, za djelatnike Muzeja, za Šibenčane i za grad.

Obrazloženje posebnog dijela financijskog plana Muzeja

|  |
| --- |
| **Razdjel: 3 UPRAVNI ODJEL ZA DRUŠTVENE DJELATNOSTI****Glava: 4 MUZEJ GRADA** **Uprava: 0003 MUZEJ GRADA ŠIBENIKA** |
| **Planirana sredstva za provedbu** | **671.605 EUR** |
| **NAZIV PROGRAMA**  | **152001 MUZEJSKA DJELATNOST** |
| **Funkcijska oznaka** | 0820 Službe kulture |
| **Regulatorni okvir**  | Zakon o muzejima (Nar. nov., 61/18. i 98/19.)Zakon o ustanovama (Nar. nov., 76/93., 29/97., 47/99., 35/08. i 127/19.)Zakon o proračunu (Nar. nov., 144/21.) Zakon o upravljanju javnim ustanovama u kulturi (Nar. nov., 96/01. i 98/19.)Zakon o financiranju javnih potreba u kulturi (Nar. nov., br. 47/90., 27/93. i 38/09.)Zakon o radu (Nar. nov., br. 93/14., 127/17. i 98/19.) |
| **Opis programa**  | **A15200101 Redovna djelatnost Muzeja** |
| **Ciljevi programa**  | Zadobivanje veće pažnje sadašnje i buduće publike Muzeja organiziranjem povremenih izložbi, umjetničkih i kulturnih događanja, osiguravanjem dostupnosti zbirki u obrazovne, stručne i znanstvene svrhe, osiguravanjem prihvatljivog okruženja za javnost. |
| **Planirana sredstva za provedbu**  | **512.223 EUR**  |
| **Pokazatelj rezultata**  | Navedeni su u zasebnoj tablici.  |
| **Obrazloženje**  | Planirani rashodi u navedenom programu i aktivnosti odnose se najvećim dijelom na osiguranje sredstava za rashode za zaposlene za 22 djelatnika (planirano je zapošljavanje kustosa na upražnjeno radno mjesto u Odjelu novije povijesti); za kontinuirane materijalne rashode kao što su: rashodi za materijal i energiju, rashodi za usluge, ostali nespomenuti rashodi poslovanja, financijski rashodi, rashodi za nabavu nefinancijske imovine te izdaci za otplatu anuiteta po leasingu za kupnju službenog vozila.Planirani rashodi za zaposlene su viši za 36.620 EUR u odnosu na prethodno razdoblje zbog: povratka jedne djelatnice s porodiljnog dopusta, za planiranu isplatu jubilarnih nagrada za tri djelatnika te za uvedenu paušalnu naknadu za podmirivanje troškova prehrane. Svi planirani rashodi i izdaci odnose se na redovno funkcioniranje Muzeja kao javne ustanove u kulturi te kao proračunskog korisnika koji se u cijelosti financira iz nadležnog proračuna. |
| **NAZIV PROGRAMA**  | **152002 ZAŠTITA KULTURNO POVIJESNE BAŠTINE** |
| **Funkcijska oznaka** | 0820 Službe kulture |
| **Regulatorni okvir**  | Zakon o muzejima (Nar. nov., 61/18. i 98/19.)Zakon o ustanovama (Nar. nov., 76/93., 29/97., 47/99., 35/08. i 127/19.)Zakon o proračunu (Nar. nov., 144/21.) Zakon o upravljanju javnim ustanovama u kulturi (Nar. nov., 96/01. i 98/19.)Zakon o financiranju javnih potreba u kulturi (Nar. nov., br. 47/90., 27/93. i 38/09.)Zakon o zaštiti i očuvanju kulturnih dobara (Nar. nov., 62/20. i 117/21.) |
| **Opis programa**  | **A15200201 Zaštita kulturno povijesne baštine****K15200202 Stalni postav Muzeja****A15200215 Muzejsko-galerijska djelatnost****A15200216 Arheološki lokaliteti****A15200217 Muzejsko izdavaštvo** |
| **Ciljevi programa**  | Zaštita i očuvanje kulturne baštine i njezine dostupnosti javnosti kroz nabavu muzejske građe, istraživanja, stručne i znanstvene obrade te njezine sistematizacije u zbirke, trajne zaštite muzejske građe, muzejske dokumentacije i arheoloških lokaliteta i nalazišta u svrhu osiguranja dostupnosti, obrazovanja, tumačenja, uživanja, predstavljanja i prezentiranja javnosti muzejske građe kroz stalni postav, povremene izložbe, istraživanja, izdavaštvo, digitalizaciju muzejske građe, predavanja, konferencije i stručne skupove, edukativne aktivnosti i radionice zainteresiranom, u najvećem broju, domicilnom stanovništvu te stranim posjetiteljima i gostima. Muzejska građa i muzejska dokumentacija štite se kao kulturno dobro. |
| **Planirana sredstva za provedbu**  | **159.382 EUR**  |
| **Pokazatelj rezultata**  | Navedeni su u zasebnoj tablici |
| **Obrazloženje**  | Kontinuirana briga za muzejski fundus kroz planiranu sakupljačku politiku te utvrđivanje prioriteta obrade i zaštite muzejskih predmeta, međumuzejska suradnja, sakupljane muzejske građe i njena obrada te izrada muzejskih suvenira.Planiranim, limitiranim sredstvima omogućit će sedjelomičnoorganiziranje i izvršenje planiranih poslova muzejske djelatnosti kao što su: promocija baštine Šibenika i Šibensko-kninske županije putem izrade suvenira – odljevaka, replika i sl., sudjelovanje na znanstvenim i stručnim skupovima u zemlji i inozemstvu, objava u stručnim i znanstvenim časopisima, stručno usavršavanje svih stručnih djelatnika, za kongrese, savjetovanja i simpozije definirane Programom rada Muzeja za 2023. godinu. |

1. Aktivnost: 15200101 Redovna djelatnost Muzeja

Zakonska osnova: Članak 6. Zakona o muzejima

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost 2022.** | **Izvor podataka** | **Ciljana vrijednost 2023.**  | **Ciljana vrijednost 2024.** | **Ciljana vrijednost 2025.** |
| Povećanje broja inventiranih muzejskih predmeta | Muzejski predmeti upisom u inventarnu knjigu Muzeja stječu status kulturnog dobra, a inventarna knjiga Muzeja sastavni je dio Registra kulturnih dobara Republike Hrvatske | Broj inventiranih muzejskih predmeta | 3736 | MGŠ | 4000 | 4200 | 4500 |
| Stručno usavršavanje na seminarima, savjetovanjima i simpozijima | Poticanje djelatnika na edukaciju i stručno usavršavanje  | Broj stručnih usavršavanja | 7 | MGŠ | 10 | 12 | 14 |

1. Aktivnost: A15200201 Zaštita kulturno-povijesne baštine – 28.450 EUR

Zakonska osnova: Članak 6. Zakona o muzejima

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost 2022.** | **Izvor podataka** | **Ciljana vrijednost 2023.**  | **Ciljana vrijednost 2024.** | **Ciljana vrijednost 2025.** |
| Sudjelovanje na stručnim i znanstvenim kongresima i savjetovanjima | Sudjelovanjem na stručnim i znanstvenim kongresima i savjetovanjima prezentira se i promovira kulturno-povijesna baština šibenskog kraja | Broj sudjelovanja na stručnim i znanstvenim kongresima i savjetovanjima | 5 | MGŠ | 7 | 10 | 10 |
| Povećanje broja otkupa muzejske građe | Otkupom muzejskih predmeta želi se povećati muzejski fundus | Broj otkupljenih muzejskih predmeta | 23 | MGŠ | 25 | 27 | 30 |
| Povećanje broja konzervacije i restauracije na muzejskim predmetima | Konzervacijom i restauracijom želi se stanje muzejskih predmeta staviti u funkciju | Broj konzerviranih i restauriranih muzejskih predmeta | 56 | MGŠ | 60 | 65 | 65 |

1. Kapitalni projekt: 15200202 – Stalni postav Muzeja – 66.361 EUR

Riječ je o dovršetku projekta stalnog muzejskog postava na III. katu Kneževe palače, a odnosi se na vremensko razdoblje novije povijesti.

Program je prijavljen na natječaj Ministarstva kulture i medija.

Stalni postav Muzeja grada Šibenika, smješten u atriju i južnom krilu Kneževe palače, prezentira povijest grada i njegove okolice od 6. tisućljeća prije Krista do kraja 18. stoljeća. U Stalnom postavu čuvaju se najreprezentativniji eksponati iz bogate povijesti grada Šibenika.

1. Aktivnost: A15200215 Muzejsko-galerijska djelatnost – 41.007 EUR

Posebni cilj: Populariziranje Muzeja osmišljavanjem atraktivnih interdisciplinarnih izložbi kao i edukacijom mladih putem radionica i igraonica te povećavanje interesa lokalne zajednice za šibensku baštinu. Također, Muzej kontinuirano radi i na uključivanju osjetljivih društvenih skupina u uživanju u materijalnoj i nematerijalnoj baštini.

Planiranim sredstvima organizirat će se manifestacije: Međunarodni dan muzeja, Noć muzeja, Edukativna muzejska akcija – EMA te povremene izložbe muzejskih odjela definirane Programom rada Muzeja za 2023. godinu.

Za Muzejsko – galerijsku aktivnost planirano je izvršenje iz općih prihoda i primitaka, pomoći, vlastitih prihoda te prihoda za posebne namjene.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost 2022.** | **Izvor podataka** | **Ciljana vrijednost 2023.**  | **Ciljana vrijednost 2024.** | **Ciljana vrijednost 2025.** |
| Povećanje broja izložbi | Prezentacija i popularizacija kulturne baštine domicilnom stanovništvu i drugim posjetiteljima | Izložba | 6 | MGŠ | 8 | 10 | 10 |
| Povećanje broja posjetitelja | Poticanje kvalitete obavljanja programske djelatnosti kroz muzejsko-galerijsku djelatnost | Broj posjetitelja | 5173 | MGŠ | 6000 | 7000 | 8000 |
| Povećanje broja gostovanja izložbi MGŠ-a u drugim muzejima | Prezentacija i popularizacija kulturne baštine šibenskog kraja | Izložba | 5 | MGŠ | 7 | 9 | 9 |
| Povećanje broja manifestacija | Manifestacijama se potiče javnost za sudjelovanjem na manifestacijama vezanim za promociju muzejske djelatnosti | Manifestacija | 4 | MGŠ | 6 | 8 | 10 |
| Povećanje broja edukativne djelatnosti - vodstva i predavanja za građanstvo | Približavanje kulturne baštine i educiranje o kulturnoj baštini  | Vodstvo i predavanje | 26 | MGŠ | 30 | 30 | 35 |
| Povećanje broja radionica i igraonica za djecu | Približavanje kulturne baštine i educiranje o kulturnoj baštini djece vrtićke i školske dobi | Radionica i igraonica | 11 | MGŠ | 15 | 20 | 25 |

1. Aktivnost: A15200217 Arheološki lokaliteti – 18.123 EUR

Posebni cilj: Kontinuirana terenska aktivnost i suradnja s drugim ustanovama u usavršavanju stručnjaka.

Muzej skrbi o 15 arheoloških lokaliteta što prije svega podrazumijeva njihovo održavanje. Osim redovnog održavanja u 2023. godini planirane su sljedeće aktivnosti:arheološko iskopavanje nalazišta Čista Mala – Velištak, arheološko istraživanje nalazišta Velika Mrdakovica te arheološko istraživanje nalazišta Goriš.

Za Arheološke lokalitete planirano je izvršenje iz pomoći.

.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost 2022.** | **Izvor podataka** | **Ciljana vrijednost 2023.**  | **Ciljana vrijednost 2024.** | **Ciljana vrijednost 2025.** |
| Povećanje broja terenskog istraživanja | Sustavno arheološko istraživanje lokaliteta | Broj terenskih istraživanja | 8 | MGŠ | 3 | 3 | 3 |

1. Aktivnost: A15200217 Muzejsko izdavaštvo – 5.441 EUR

Poseban cilj: Vlastitim izdanjima popularizirati i promicati muzejsku djelatnost.

Kao važan dio muzejske djelatnosti, muzejsko izdavaštvo, kroz pisanu riječ i slikovnim reprodukcijama, približava publici raznovrsne aspekte kulturne baštine. U 2023. godini planirana sredstva se odnose na tisak kataloga „Kartografske zbirke“.

Za Muzejsko izdavaštvo planirano je izvršenje iz vlastitih prihoda.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost 2022.** | **Izvor podataka** | **Ciljana vrijednost 2023.**  | **Ciljana vrijednost 2024.** | **Ciljana vrijednost 2025.** |
| Povećanje broja vlastitih izdanja | Valoriziranje i promicanje kulturne baštine i suvremenog stvaralaštva | Izdanje | 4 | MGŠ | 1 | 2 | 2 |

 U Šibeniku, 14.10.2022.

|  |
| --- |
| Zakonski predstavnik: |
| mr. sc. Željko Krnčević  |